ઓર્ગેનાઈઝેશનની વાર્ષિક બેઠક ઉપરાંત શનિવારે ભારત અને ચીન વચ્ચે બે સમજૂતિ પર હસ્તાક્ષર થયા હતા. એસસીઓ સમિટમાં આતંકવાદ અને કટ્ટરપંથ વિરુદ્ધની લડાઈમાં સહયોગ વધારવા માટે ઠોસ પગલાં શોધવામાં આવશે તેમજ વર્તમાન વૈશ્વિક મુદ્દાઓ પર વિચાર-વિમર્શ થશે. પીએમ મોદી શનિવારે એસસીઓના અન્ય સભ્ય દેશોના પ્રતિનિધિમંડળ સ્તરની વાતચીતમાં સામેલ થયા હતા. પીએણએ કિંગડાઓમાં ઉઝ્‌બેકિસ્તાન અને તાજિકિસ્તાનના રાષ્ટ્રપતિ સાથે મુલાકાત કરી હતી. ભારત અને પાકિસ્તાન આ વર્ષે સૌપ્રથમ વખત પૂર્ણ સભ્ય તરીકે એસસીઓ સમિટમાં ઉપસ્થિત રહ્યા હતા. વડાપ્રધાન મોદીએ વુહાનમાં શી જિનપિંગ સાથે મુલાકાત કર્યાના થોડા મહિનમાં જ એસસીઓમાં મુલાકાત કરી હતી.